Amaiur (coalición politica)

Iste articlo ye sobre una coalición electoral basca; ta atros usos, se veiga Amaiur (desambigación).

A coalición electoral Amaiur ye una coalición politica basca que arrocla a los partius Alternativa, Aralar y Eusko Alkartasuna y a independients d'ideolochía nacionalista basca d'ezquierdas. Establita ta concurrir a las eleccions chenerals d'Espanya de 2011, o suyo obchectivo ye d'esfender dende Euskal Herria lo dreito d'autodeterminación d'ista en o Congreso d'os Deputaus y lo Senau d'Espanya.

A coalición prene o suyo nombre A nueva coalición se clamará Amaiur. Berria 27 de setiembre de 2011. d'o lugar navarro d'Amaiur (Maya en castellano), an i tenió puesto o seche d'o castiello d'Amaiur, uno d'os zaguers episodios d'a resistencia navarra mientres a conquiesta d'o Reino d'a Navarra peninsular por parte de Castiella en o sieglo XVI.

 Historia 
En as primerias d'agosto de 2011 a coalición Bildu fació arribar tanto a lo PNV como a Aralar una proposa ta configurar una sola candidatura nacionalista basca u abertzale ta as eleccions d'o 20 de noviembre, que s'habria d'estendillar a los cuatre territorios d'a dita Euskal Herria. Bildu proposa a PNV e Aralar una sola candidatura abertzale. El Correo 5 d'agosto de 2011. 
Mientres que lo PNV refusa la ufierta, PNV refusa unir-se a Bildu. ABC 6 de setiembre de 2011. Aralar l'acceptará en asemblea dimpués que lo refirma-se un 61,4% d'a militancia d'o partiu. I habendo por contra un 35% que la refusaban y un 3% que s'abstenió. Aralar apreba en Asemblea lo preacuerdo ta ir a las eleccions con Bildu. rtve.es 3 d'octubre de 2011.
Iste feito prevoca de facto la imposibilidat de concurrir a las eleccions de Nafarroa Bai, en estar iste lo prencipal partiu d'a coalición navarra y qui tien rechistrau lo nombre en o Rechistro de Partius Politicos. D'ista manera, d'as restas de Nafarroa Bai: os partius PNV, Atarrabia Taldea (Grupo Atarrabia), amás d'os independients que son constuitos en a plataforma Zabaltzen (Estendillando) forman a Coalición Geroa Bai (Sí a l'esvenider u Esvenider sí) ta poder presentar-se-ie.  Uxue Barkos liderara lo 20-N a nueva lista de NaBai que completa Atarrabia Taldea., Deia, 19 de setiembre de 2011.

A coalición fació a suya primera aparición publica lo 27 de setiembre en Sant Sabastián, fendo o suyo primer acto politico unos dias mas tarde, o 2 d'octubre, en o Palacio de Congresos Baluarte de Pamplona, estando ista a presentación uficial d'a coalición. En el prenioron parte por as diferents fuerzas d'a coalición: Patxi Zabaleta por Aralar, Amaia Agirresarobe d'Alternativa, Pello Urizar d'Eusko Alkartasuna y Txelui Moreno como representant d'a ezquierda abertzale. [http://www.publico.es/espana/399486/nace-amaiur-la-mayor-alianza-abertzale-desde-la-transicion Naixe Amalur, a más gran alianza abertzale dende la Transición.], Publico, 3 d'octubre de 2011.

 Reaccions 
O 5 d'octubre, nomás tres dias dimpués d'a presentación uficial d'a coalición, surtió en publico o portavoz d'o PP, Esteban González Pons, demandando y desichindo a lo Gubierno que se li negase la posibilidat a la nueva coalición de fer parte d'as eleccions. O PP desiche que Amaiur no prena parte en as eleccions., Hoy, 5 d'octubre de 2011.
Un dia mas tarde la Fiscalia Cheneral de l'Estato manifestó que "ordenaría a los servicios antiterroristas que fesen un seguimiento exhaustivo d'as comparixencias d'os representants d'Amaiur". O fiscal cheneral de l'Estato mete a Amaiur, o nuevo Bildu, en quarantena., El Confidencial, 6 d'octubre de 2011.

 Referencias 

Categoría:Partius politicos nacionalistas bascos
Categoría:Coalicions electorals d'Espanya